open-index/open-wikipedia-markdown huggingface dataset:
Arnošt Krpec

**Arnošt Krpec**, krycie meno Václav (* 29. január 1913, Ostrava-Mariánske Hory  † 21. jún 1975, Banská Bystrica) bol dôstojník, protifašistický bojovník a partizánsky veliteľ.

## Rodina
* otec: Valentín Krpec
* matka: Arnošta rod. Saltenreichová 

## Životopis
Po skončení ľudovej školy sa vyučil v Ostrave za zámočníka. Bol robotníkom na viacerých miestach, po roku 1945 dôstojník ZNB. V roku 1937-1938 bojoval v španielskej občianskej vojne, kde bol ťažko ranený. Po vyliečení žil od roku 1939 v ZSSR. Príslušník ČA, neskôr československého vojska v ZSSR. Počas SNP vysadený na Slovensko (1944). Náčelník štábu partizánskej brigády Ján Žiška. Po oslobodení pôsobil v českom a moravskom pohraničí. Funkcionár KSČ a masových organizácií. Nositeľ viacerých vyznamenaní.

## Literatúra
* Slovenský biografický slovník

## Externé odkazy
* 

Kategória:Osobnosti z Ostravy
Kategória:Osobnosti SNP
Bartolomej Krpelec

**Bartolomej Krpelec** (* 21. november 1879, Bottyán – † 7. september 1957, Bardejov) bol slovenský historik a školský pracovník.

## Rodina
* otec: Jozef Krpelec
* matka: Mária rod. Gallová
* manželka: Mária rod. Slančíková 

## Životopis
Študoval na gymnáziu v Banskej Bystrici (18901896), na učiteľskom ústave v Lučenci (18961899). Učiteľ v Beluji a v Sucháni, školský inšpektor v Šahách a v Bardejove.

Historik Bardejova, Šariša a Hontu, košikárstva a ovocinárstva. Redaktor zborníka o bojoch proti Slovenskej republike rád, spolupracoval na 3. zväzku Slovenského náučného slovníka (Praha- Bratislava roku 1936). V rukopisoch zanechal národopisnú prácu o Novohrade a zbierku ľudových rozprávok zo Šariša. Po rozbití republiky účastník ilegálneho protifašistického odboja, člen tzv. občianskeho bloku, člen RNV v Bardejove.

## Dielo
* *Košikárstvo a jeho význam pre ľudový priemysel na Slovensku*, Prešov, 1934 (spoluautor)
* *Bardejov – jeho okolie dávno a dnes*, Bardejov, 1935
* *Zemepis pre 3. roč. hontianskych ľudových škôl*, Martin, 1921 ( s P. Zgúthom)

## Literatúra
* Slovenský biografický slovník

## Externé odkazy
* 

Kategória:Slovenskí historici
Ján Kršák

**Ján Kršák** (Krssak) (* 15. august 1844, Tvrdošín – † 7. jún 1919, Lutila) bol slovenský spisovateľ a prekladateľ. Pseudonym: Ján Slavoľub Kršák, J.Sl.Vavřinec, Rudzan

## Rodina
* otec: Ján Kršák
* matka: Ilona rod. Pacáková 

## Životopis
Teológiu študoval v Banskej Bystrici, pre nár. presvedčenie musel seminár načas opustiť, 1867 vysvätený za kňaza. Roku 18671876 pracoval ako študijný prefekt a profesor bohoslovia v seminári v Banskej Bystrici, 18771891 farár v Rudne nad Hronom, 1891 farár, od 1896 dekan v Lutile, od 1899 tekovský archidiakon a okresný škôldozorca.

K básnickej tvorbe ho podnecoval Andrej Sládkovič. S Jánom Levoslavom Bellom a Andrejom Černianskym pripravil zborník veršov pre mládež Jarnie kvety, ktorý vydal   Samovzdelávací krúžok bohoslovcov. V zborníku uverejnil 26 básní prírodnej a vlastivednej lyriky, poznačených idylickosťou a patetizmom. Verše uverejňoval aj v časopisoch Zornička a Vydrove besiedky. Autor vyše 50 článkov s výchovnou, mravoučnou a náboženskou tematikou. Prekladal z nemčiny. Člen literárnej družiny Spolku svätého Vojtecha v Trnave, zakladajúci člen gymnázia v Kláštore pod Znievom.

## Dielo
* *Jarnie kvety*, Skalica, 1863 (spoluautor)
* *Hodina poklony za blahobyt našej vlasti*, Banská Bystrica, 1915

## Literatúra
* *[[Slovenský biografický slovník]]*

## Externé odkazy
* 

Kategória:Slovenskí básnici
Kategória:Slovenskí duchovní
Kategória:Osobnosti z Tvrdošína
Elena Krššáková

**Elena Krššáková** (* 2. marec 1946, Banská Bystrica) je slovenská poetka, prekladateľka.

## Životopis
V roku 1964-1968 študovala francúzštinu a ruštinu na Univerzite 17. novembra v Prahe, 1969-1970 na Filozofickej fakulte univerzity vo francúzskom Rennes. 
V roku 1970-1973 pracovníčka Mininsterstva kultúry SSR, 1974-1975 redaktorka Československého rozhlasu, 1976-1992 literárneho mesačníka Romboid v Bratislave. Neskôr pôsobila v diplomatických službách, od roku 1999 ako pracovníčka Stálej misie SR pri Rade Európy v Štrasburgu. Básne a sporadicky aj poviedky publikovala časopisecky, samostatne vydala zbierku občianskej lyriky *Nesmelo sa teším* (1980). Potom sa preorientovala na prekladovú tvorbu, z francúzštiny preložila okolo 15 prozaických prác, okrajovo drámu, pričom sa sústredila na súčasnú francúzsku, ako aj frankofónnu kanadskú a alžírsku literatúru. Ceny Jána Hollého získala roku 1989 za preklad diela A. Djebarovej *Láska a tanec smrti* a 1994 za psychologický román J. Rouauda *Polia cti*. Elena Krššáková je aj autorkou prekladu výberu z diela A. Gidea (1993).

## Literatúra
* *[[Slovník slovenských spisovateľov 20. storočia]]*

## Externé odkazy
* 

Kategória:Narodenia v 1946
Kategória:Slovenskí básnici
Kategória:Slovenskí prekladatelia
Kategória:Laureáti Ceny Jána Hollého
Kategória:Osobnosti z Banskej Bystrice
František Krutel

Prof. **František Krutel**, CSc. (* 2. október 1927, Závadka nad Hronom) je slovenský lesný inžinier a pedagóg.

## Životopis
Štúdium na Lesníckej fakulte Vysokej školy poľnohospodárskeho a lesného inžinierstva v Košiciach absolvoval roku 1952. Od roku 1952 pracovník Drevárskej fakulty VŠLD vo Zvolene, od 1974 vedúci katedry náuky o dreve, súčasne pracovník n.p. Bučina vo Zvolene. Roku 1963 CSc., 1971 doc., 1978 prof. Od roku 1972 dekan Drevárskej fakulty VŠLD vo Zvolene.

Autor viacerých vedeckých prác a odborných článkov.

## Ocenenie
* 1972 - Vzorný učiteľ 
* 1977 - Za vynikajúcu prácu 

## Dielo
* *Prefabrikácia reziva pri základnom spracovaní dreva*, Bratislava, 1967

## Literatúra
* *[[Pedagogická encyklopédia Slovenska]]*

## Externé odkazy
* 

Kategória:Slovenskí pedagógovia
Kategória:Slovenskí lesní inžinieri
Július Krúteľ

**Július Krúteľ** (* 15. apríl 1911, Valaská  † 7. november 1982, Podbrezová) bol slovenský robotník, funkcionár KSČ a hospodársky pracovník.

## Rodina
* otec: František Krúteľ
* matka: Júlia rod. Štubňová 

## Životopis
Vyučil sa za mäsiara vo Zvolene. Mäsiarsky tovariš vo Zvolene a v Harmanci, robotník štátneho mediarskeho podniku v Banskej Bystrici (1936-1937), tajomník OV KSS v Brezne a pracovník KV KSS v Banskej Bystrici (1945-1951), riaditeľ Mäsopriemyslu v Banskej Bystrici (1957-1959). Člen ilegálneho vedenia KSS v Brezne a oblastného vedenia v Banskej Bystrici, organizátor soc. bojov, roku 1941 fašistami zatknutý, do roku 1943 väznený vo Zvolene, v Banskej Bystrici, Bratislave a v Ilave. Počas SNP tajomník OV KSS v Brezne, po ústupe SNP do hôr príslušník partizánskej brigády. Nositeľ viacerých vyznamenaní.

## Literatúra
* Slovenský biografický slovník

## Externé odkazy
* 

Kategória:Osobnosti SNP
Kategória:Osobnosti z Valaskej
Peter Kružliak

**Peter Kružliak** (* 4. máj 1911, Detva-Kriváň – † 11. august 1976, Levice) bol slovenský dôstojník a partizánsky veliteľ.

## Rodina
* otec: Ján Kružliak
* matka: Anna rod. Marcineková-Drdolová 

## Životopis
Študoval na gymnáziu vo Zvolene (19261929), od roku 1931 vojak z povolania, príslušník československej, slovenskej armády a ČSĽA.  Účastník protifašistického boja v armáde. Veliteľ roty 1. československej partizánskej armády J.V. Stalina. Pôsobil na Veliteľstve pozemného vojska v Banskej Bystrici (od 1944), pracovník Povereníctva vnútra v Banskej Bystrici (od apríla 1945). Politicky prenasledovaný, väznený. Pracovník STS v Krškanoch a SEZ v Tlmačoch. 

Vydal knihy spomienok.

## Ocenenie
* 1946 – Československý vojnový kríž
* Za zásluhy I.stupňa
* Za chrabrosť
* Rad SNP I.triedy

## Dielo
* *Skrvavený potok*, Martin, 1972

## Literatúra
* Slovenský biografický slovník

## Externé odkazy
* 

Kategória:Osobnosti SNP
Kategória:Osobnosti z Detvy
Kategória:Nositelia Radu Slovenského národného povstania
Krumm

**G. Krumm** (* Slovensko) bol hodinár.

## Životopis
Hodinársky majster v Banskej Bystrici. Osadil dolné hodiny  do Hodinovej veže, zvanej tiež vážnicová alebo zelená (1763), po tom ako druhý raz vyhorela (1761).

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Hodinári
Ladislav Krýsl

**Ladislav Krýsl** (* 22. september 1899, Tábor – † 26. november 1974, Martin) bol slovenský poľnohospodársky inžinier a pedagóg.

## Rodina
* otec: Ladislav Krysl
* matka: Vilma rod. Herinková
* manželka: Helena rod. Ritterová
* dcéra: Oľga Krýslová
* dcéra: Hana Krýslová

## Životopis
Študoval na reálnom gymnáziu, v roku 19171921 na poľnohospodárskom odbore ČVUT v Prahe, Ing. Vysokoškolský pedagóg na Vysokej škole poľnohospodárskeho a lesníckeho inžinierstva v Košiciach, stredoškolský profesor na SPTŠ v Mošovciach.

Účastník protifašistického odboja a SNP, pracovník Povereníctva pre veci hospodárstva a zásobovania v Banskej Bystrici (1944).

Organizátor poľnohospodárskeho školstva a propagátor ovocinárstva. Autor prvej učebnice poľnohospodárskeho účtovníctva. Spolupracovník rozhlasu, novín a odborných časopisov.

## Dielo
* *Úvod do poľnohospodárskeho účtovníctva*, Liptovský Mikuláš, 1942
* *Zeleninársvo*, Košice, 1949
* *Za ďalší rozvoj ovocinárstva v Turci*, Martin, 1965 ( s J. Sokolom)

## Literatúra
* *[[Slovenský biografický slovník]]*

## Externé odkazy
* 

Kategória:Osobnosti z Tábora
Kategória:Slovenskí pedagógovia
Kategória:Slovenskí poľnohospodárski inžinieri
Ján Kubač

**Ján Kubač** (kr. m. Majster) (* 15. jún 1911, Sereď – † 16. apríl 1978, Bratislava) bol robotník, funkcionár KSČ.

## Rodina
* otec František Kubač
* matka Mária rod. Dubayová 

## Životopis
Študoval na Obchodnej škole v Bratislave (19251927), vyučil sa za krajčíra (19331935). Člen ilegálneho vedenia KSS a organizátor triednych bojov na južnom Slovensku. Po skončení druhej svetovej vojny pôsobil vo viacerých hospodárskych funkciách. Riaditeľ konzervární Fatra v Banskej Bystrici (19521953). Autor spomienkových článkov. Nositeľ viacerých vyznamenaní.

## Literatúra
* Slovenský biografický slovník

## Externé odkazy
* 

Kategória:Politici KSČ
Kategória:Osobnosti zo Serede
František Kubač

**František Kubač** (* 3. december 1887, Sereď – † 15. jún 1958, Bratislava) bol slovenský partizán, politik a funkcionár KSČ.

## Rodina
* otec Anton Kubač
* matka Magdaléna rod. Koleková
* manželka Mária, rod. Dubayová (18871944)
* mal dcéru a dvoch synov

## Životopis
Komunistický politik, predseda Slovenskej národnej rady, nositeľ Radu Klementa Gottwalda.
Ľudovú školu navštevoval v Seredi, vo Viedni sa vyučil za obuvníka. Poľnohospodársky a stavebný robotník, obuvník v Seredi. V roku 1950 sa stal predsedom Slovenskej národnej rady. Člen KSČ od roku 1921. V roku 1907 vstúpil do sociálnodemokratickej strany. V roku 1919 založil v Seredi organizáciu Československej sociálnodemokratickej strany robotníckej. Roku 1921- popredný činiteľ Ľubochnianskeho zjazdu. Zakladateľ organizácie KSČ v Seredi a jej okolí, spoluzakladateľ Červených odborov, tajomník Medzinárodného všeodborového zväzu, funkcionár revolučného Zväzu poľnohospodárskych robotníkov. Od roku 1929 člen Krajinského vedenia KSČ, na 6. zjazde zvolený za člena ÚV KSČ, od roku 1929 zastupoval komunistov v československom parlamente. Organizátor demonštrácií, mzdových bojov a štrajkov cukrovarských robotníkov, handlovských baníkov, stavebných robotníkov. Pracovník Zväzu maloroľníkov, člen mestského zastupiteľstva v Seredi. Počas 2. svetovej vojny riadil prácu ilegálnej organizácie KSS v Seredi, vydával ilegálny komunistický časopis Hlas dediny, člen povstaleckej Slovenskej národnej rady a jej povereník starostlivosti, príslušník partizánskeho oddielu Petrov, včleneného do partizánskej brigády Smrť fašizmu. Po oslobodení bol poverený organizovaním národných výborov na juhozápadnom Slovensku, V podmienkach 50. rokoch súhlasil s opatreniami, ktoré obmedzili postavenie a kompetenciu slovenských národných orgánov. V rokoch 1948 - 1950 zastával funkciu podpredsedu Slovenskej národnej rady, potom bol do roku 1958 jej predsedom. Počas jeho pôsobenia išlo o druhoradú funkciu, čo dokumentuje aj skutočnosť, že sa nestal členom Byra ÚV KSS, t. j. užšieho vedenia KSS. Publikoval najmä v straníckej tlači.

## Literatúra
* Slovenský biografický slovník

## Referencie

## Externé odkazy
* 
*Záznam o narodení a krste v matrike záznam číslo 205; pokrstený ako Ferencz Kubacs

Kategória:Politici KSČ
Kategória:Predsedovia SNR
Kategória:Slovenskí partizáni
Kategória:Osobnosti zo Serede
Kategória:Senátori Národného zhromaždenia (Česko-Slovensko, 1920 – 1939)
Daniel Krudy

**Daniel Krudy** (Crudy, Krúdy) (* 25. október 1735, Zvolen  † 18. december 1815, Bratislava) bol evanjelický kňaz, cirkevný hodnostár a náboženský spisovateľ.

## Rodina
* otec: Ján Krudy
* matka: Zuzana rod. Burianová 

## Životopis
Navštevoval školu v Ostrej Lúke, študoval na gymnáziu v Kremnici, v Ožďanoch, v Bratislave, na univerzite v Altdorfe a v  Jene. Od roku 1759 evanjelický farár v Cerove, od 1763 slovenskej evanjelickej obce v Banskej Bystrici, farár nemeckej a slovenskej obce v Banskej Bystrici (1763-1774). Od roku 1782 farár nemeckej cirkevnej obce v Bratislave, 1802 superintendant preddunajského dištriktu. V Bratislave prednášal cirkevné právo, homiletiku a pastorálku ma evanjelickom lýceu.

Zostavil zbierku kráľovských rezolúcií, intimátov, žiadostí protestantov, ktorá slúžila ako prameň k dejinám protestantských cirkví. Písal i polemickú náboženskú literatúru, príležitostné kázne a verše.

## Literatúra
* Slovenský biografický slovník

## Externé odkazy
* 
* Záznam o narodení a krste v matrike 

Kategória:Slovenskí evanjelickí kňazi
Kategória:Superintendenti
Kategória:Narodenia v 1735
Kategória:Úmrtia v 1815
Kategória:Osobnosti zo Zvolena
Ján Kubačka

**Ján Kubačka** (* 7. december 1904, Dolný Kubín – † 28. december 1981, Dolný Kubín) bol slovenský pedagóg a osvetový pracovník.

Jeho otec bol Ján Kubačka a matka Zuzana rod. Mačuhová.

## Životopis
Študoval na Učiteľskom ústave v Turčianskych Tepliciach, kde v roku 1923 zmaturoval. Pracoval ako učiteľ v Žaškove, v Brezovej pod Bradlom, osvetový inšpektor a neskôr riaditeľ Základnej školy v Trenčianskej Teplej. Zúčastnil sa protifašistického odboja, počas SNP bol príslušník 2. paradesantnej brigády a bojoval v okolí Banskej Bystrice. V roku 1944 pracoval v redakcii *[[Národnie noviny|Národných novín]]* v Banskej Bystrici. Na učiteľských pôsobiskách vyvíjal všestrannú osvetovú činnosť.

## Ocenenie
* Rad SNP I. tr. (1947)
* Čs. vojnový kríž 1939
* Nár. cena za ľudovýchovu 1949
* Zaslúžilý učiteľ 1965

## Literatúra
* Slovenský biografický slovník

## Externé odkazy
* 

Kategória:Slovenskí pedagógovia
Kategória:Osobnosti SNP
Kategória:Osobnosti z Dolného Kubína
Valér Kubány

**Valér Kubány** (* 19. máj 1883, Klenovec – † 18. august 1936, Bratislava) bol slovenský ekonóm, bankár a redaktor. Pseudonym: Klenovský, Kronikár Hlasu, Roku Valo.

## Životopis
Jeho otec bol učiteľ Rudolf Rodomil Kubány a matka Zuzana rod. Lámerová. V roku 18941902 študoval na gymnáziách v Banskej Štiavnici, v Banskej Bystrici a v Rimavskej Sobote, 19021904 na Obchodnej akadémii v Brne. Spoluzakladateľ a riaditeľ peňažných ústavov v Martine, riaditeľ Dunajskej banky v Bratislave. Funkcionár Obchodnej a priemyselnej komory. Redaktor Slovenského peňažníka v Martine, autor humoresiek, satír. Prekladateľ z ruštiny.

## Literatúra
* *[[Slovenský biografický slovník]]*

## Externé odkazy
* 

* Záznam o narodení a krste v matrike záznam číslo 77 - evanjelická farnosť Klenovec; pokrstený ako Valerius Wlastamil Kubanyi

Kategória:Slovenskí ekonómovia
Kategória:Slovenskí prekladatelia
Kategória:Slovenskí redaktori periodík
Kategória:Slovenskí bankári
Kategória:Osobnosti z Klenovca
Alojz Kubiček

**Alojz Kubiček** (* 19. jún 1928, Trnava – † 1. december 2007, Žilina) bol slovenský operný spevák (basbarytón).

## Životopis
V roku 1954 absolvoval štúdium spevu na Štátnom konzervatóriu, 1958 na VŠMU v Bratislave (A. Korínska). V roku 19511957 bol členom Miešaného zboru Československého rozhlasu, 19571965 Speváckeho zboru SF v Bratislave, 19651975 sólista opery DJGT v Banskej Bystrici, od 1975 učiteľ spevu na Konzervatóriu v Žiline. V DJGT v Banskej Bystrici vytvoril vyše 40 operetných a operných postáv v odbore basbarytónu a basu. K profilovým patrí Bartolo (*[[Barbier zo Sevilly]]*, 1966); Richtár (*[[Jej pastorkyňa]]*, 1967); Štelina (*[[Krútňava (opera)|Krútňava]]*, 1972) a i. Vystupoval ako koncertný spevák so širokým piesňovým repertoárom rôznych štýlových období.

Zomrel po viacročnom boji s Parkinsonovou chorobou. Bol ženatý a mal dve deti.

## Literatúra
* *[[Encyklopédia dramatických umení Slovenska]]*

## Externé odkazy
* 

Kategória:Slovenskí operní speváci
Kategória:Basbarytonisti
Kategória:Osobnosti z Trnavy
Kategória:Absolventi Konzervatória v Bratislave
Kategória:Absolventi Vysokej školy múzických umení
Kategória:Členovia Štátnej opery
Ladislav Longauer

**Ladislav Longauer** (* 30. marec 1919, Banská Štiavnica – † 8. júl 2004, Banská Bystrica) bol slovenský operný spevák (barytón) a pedagóg.

## Životopis
Spev študoval súkromne u A. Flögla a D. Žuravlevovej, 1959 absolvoval štúdium na VŠMU v Bratislave (I. Godin). Roku 19391949 učiteľ v Bratislave, 19491959 sólista a hlasový pedagóg SĽUK-u, súčasne (od 1940) nahrával v rozhlase slovenské ľudové piesne, 19591971 sólista opery DJGT v Banskej Bystrici, potom vokálny pedagóg na Pedagogickej fakulte v Banskej Bystrici. Na scéne banskobystrickej opery vytváral významné úlohy: Samko (Eva, 1960); Georges Germont (Traviata, 1960); Tomeš (Hubička, 1960); Rigoletto (Rigoletto, 1961); Mefisto (Faust a Margaréta, 1964); Ferrando (Trubadúr, 1966) a i.

## Literatúra
* *[[Encyklopédia dramatických umení Slovenska]]*

## Externé odkazy
* 
* Pred 100 rokmi sa narodil operný spevák a vokálny pedagóg Ladislav Longauer na operaslovakia.sk

Kategória:Slovenskí operní speváci
Kategória:Barytonisti
Kategória:Členovia Štátnej opery
Kategória:Absolventi Vysokej školy múzických umení
Kategória:Osobnosti z Banskej Štiavnice
Augustín Kubíni

**Augustín Kubíni** (*Kubinyi de Felsőkubin*, ; * 30. máj 1799, Lučenec-Vidiná  † 19. september 1873, Budapešť) bol prírodovedec a múzejník zemianskeho pôvodu.

Jeho otec Ondrej Kubíni (*Kubinyi de Felsőkubin*), matka Eva rod. Prónaiová (*Prónay de Tótpróna et Blatnicza*) a brat František Kubíni.

## Životopis
Študoval na gymnáziu v Banskej Bystrici a na kolégiu v Debrecíne, právo na univerzite v Budapešti. Od roku 1821 pôsobil v správe Novohradskej stolice, riaditeľ Maďarského národného múzea v Budapešti, riadiaci člen UAV. Záujem o prírodné vedy v ňom vzbudil na banskobystrickom gymnáziu prof. Andrej Zipser. Spoluzakladateľ a začas predseda Uhorskej geologickej spoločnosti. Skúmal archeologické lokality v Rimavskej Sobote, Cinobani, Pohorelej, florizoval v Liptove a na Kráľovej Holi. Autor knižných prác, botanických, prírodovedeckých, archeologických, numizmatických, cirkevnopolitických štúdií. Člen vedeckých  spoločností. Nositeľ viacerých vyznamenaní.

## Referencie

## Literatúra
* Slovenský biografický slovník

## Externé odkazy
* 
* Záznam o narodení a krste v matrike - farnosť Tomášovce; pokrstený ako Augustinus Emericus Kubiny de Felsőkubin

Kategória:Slovenskí múzejníci
Kategória:Slovenskí publicisti
Kategória:Slovenskí prírodovedci
Kategória:Slovenskí šľachtici
Kategória:Uhorskí šľachtici
Kategória:Príslušníci zemianskeho stavu
Kategória:Osobnosti z Vidinej
František Kubíni

**František Kubíni** (maď. Kubinyi Ferenc, Kubinyi de Felsőkubin) (* 21. marec 1796, Koláre – † 28. marec 1874, Vidiná) bol slovenský verejný činiteľ, prírodovedec a statkár zemianskeho pôvodu.

Jeho otec Ondrej Kubíni (Kubinyi de Felsőkubin), matka Eva rod. Prónaiová (Prónay de Tótpróna et Blatnicza) a brat Augustín Kubíni

## Životopis
Študoval súkromne, 18081811 na gymnáziu v Banskej Bystrici. Profesori Andrej Zipser a Šalamun Peténi v ňom vzbudili záujem o geológiu a paleontológiu. V štúdiách pokračoval v 18121814 na kolégiu v Debrecíne, od 1815 právo na univerzite v Budapešti. Právny praktikant v Budapešti, od roku 1821 podnotár, notár a slúžny Novohradskej stolice, od roku 1843 statkár na svojom majetku.

Účastník revolúcie 18481849, poslanec uhorského snemu za Lučenec za Rezolučnú stranu . Zakladajúci člen a začas predseda Uhorskej geologickej a Uhorskej archeologickej spoločnosti. Autor prírodovedeckých štúdií v časopisoch, ktoré sú spojené s územím Novohradskej stolice. Čestný člen UAV (od 1858).

## Literatúra
* Slovenský biografický slovník
* 

## Externé odkazy
* 
* Záznam o narodení a krste v matrike - farnosť Tomášovce; pokrstený ako Franciscus Alexander Kubiny de Felsőkubin

Kategória:Slovenskí prírodovedci
Kategória:Príslušníci zemianskeho stavu
Kategória:Slovenskí šľachtici
Kategória:Uhorskí šľachtici
Kategória:Osobnosti z Vidinej
Kategória:Poslanci uhorského snemu narodení na území dnešného Slovenska
Dušan Kubíny

**Dušan Kubíny** (* 2. február 1930, Brezno – † 6. júl 2015, Banská Bystrica) bol slovenský geológ a speleológ.

## Životopis
Navštevoval ľudovú školu v Brezne, 1941-1949 študoval na gymnáziu v Brezne a v Banskej Štiavnici, 1949-1953 absolvoval štúdium na Prírodovedeckej fakulte UK v Bratislave, 1953 získal RNDr., 1976 CSc. 

Pôsobil v GÚDŠ v Bratislave ako vedúci geológ oblasti (1952-1958), v Geologickom prieskume v Banskej Bystrici ako odborný geológ (1958-1975) a vo VÚLH vo Zvolene ako vedúci vedecký pracovník (1975-1992). Na Ministerstve kultúry pôsobil ako člen poradného zboru speleógov (1955-1989). Bol zakladateľom a predsedom Slovenskej speleologickej spoločnosti (1970-1976), 1994 získal čestné členstvo v Slovenskej geologickej spoločnosti.
Bol dobrovoľným členom Horskej služby, od 1959 členom zboru Štátnej opery v Banskej Bystrici, dlhoročným členom a sólistom Katedrálneho spevokolu v Banskej Bystrici a členom Speváckeho zboru slovenských učiteľov v Trenčianskych Tepliciach. 

Zostavil podrobnejšie geologické mapy mnohých ložiskových území Slovenska, tektonické mapy jednotlivých  pohorí Slovenska. Venoval sa aplikácii hlbinnej tektoniky Zeme na rozšírenie lesov a produkcii dreva, je autorom prvej projektovej štúdie parkového riešenia Nízkych Tatier, spolupodieľal sa pri vyhlásení chránených území: Veporské skaly, Brankovský vodopád vo Veľkej Fatre, vodopád Spády v Poľane, Moštenické travertíny a i. Je autorom 3 zlepšovacích návrhov, ktoré zabezpečili miliónovú úsporu na technických dielach. Autor monografií, vedeckých štúdií a odborných článkov, zväčša pôvodných a tematicky zameraných na regionálnu geológiu, speleológiu a ochranu prírody. Veľa článkov a cestopisných čŕt venoval Mongolsku.

## Ocenenie
Bol ocenený:
* Plaketa Správy slovenských jaskýň (1979)
* Zlatá medaila SSS (1990)
* Zlatá plaketa GÚDŠ Bratislava (1991).

## Literatúra
* Kto bol kto v Banskej Bystrici v roku 2001

## Externé odkazy
* 

Kategória:Slovenskí geológovia
Kategória:Slovenskí jaskyniari
Kategória:Slovenskí publicisti
Kategória:Osobnosti z Brezna
Kategória:Pracovníci Štátneho geologického ústavu Dionýza Štúra
Ján Kubis

Prof. RNDr. **Ján Kubis** (* 17. január 1911, Banská Bystrica-Radvaň – † 14. marec 1982, Bratislava) bol slovenský chemik a vysokoškolský pedagóg.

## Rodina
* otec: Ján Kubis
* matka: Augustína rod. Lipková

## Životopis
Do roku 1929 študoval na gymnáziu v Banskej Bystrici, do 1934 chémiu na Prírodovedeckej fakulte KU v Prahe, 1934 RNDr, 1950 docent, 1960 univerzitný profesor. Po štúdiách asistent Ústavu pre anorganickú a súdnu chémiu KU v Prahe, vedúci chemického oddelenia. Št. rafinérie minerálnych olejov v Dubovej, 19481978 vedúci ústavu a Katedry lekárskej chémie Lekárskej fakulty UK v Bratislave.

Vo svojej vedeckej práci sa zameral na problémy lekárskej chémie, najmä na toxikológiu a súdnu chémiu. Zaoberal sa aj mikrochémiou pre potreby medicíny. Autor vysokoškolských učebníc, okolo 20 štúdií a článkov. Funkcionár Československej chemickej spoločnosti, člen Societé chimique de France. Účastník protifašistického odboja.

## Ocenenie
* 1969 – Zlatá medaila UK

## Dielo
* *Lekárska chémia anorganická*, Bratislava, 1952
* *Lekárska chémia obecná a anorganická*, Bratislava, 1952
* *Lekárska chémia organická*, Bratislava, 1949

## Literatúra
* Slovenský biografický slovník

## Externé odkazy
* 

* Záznam o narodení a krste v matrike záznam číslo 7 - farnosť Radvaň; pokrstený ako János Antal Kubin

Kategória:Slovenskí chemici
Kategória:Osobnosti z Radvane
Kategória:Slovenskí vysokoškolskí pedagógovia
Július Kubiš

**Július Kubiš** (* 21. apríl 1895, Badín – † 17. jún 1979, Košice) bol slovenský vodohospodársky inžinier.

## Rodina
* otec: Štefan Kubiš
* matka: Ľudmila rod. Ondrejová 

## Životopis
Strednú školu navštevoval v Banskej Štiavnici, 19131914 študoval na polytechnike v Budapešti, po 1918 na VUT v Brne, 1922 Ing. Stavebný dozorca v Komárne, správca upravovacích stavieb v Košiciach, 19381958 pôsobil v Banskej Bystrici, pracovník Riaditeľstva vodohospodárskeho rozvoja v Bratislave a i. Zúčastnil sa na upravovacích prácach na Dunaji, na výstavbe komárňanského prístavu a na i. regulačných a melioračných stavbách.

Roku 19531960 so skupinou odborníkov vypracoval komplexnú štúdiu úpravy vodohospodárskych pomerov na Východoslovenskej a Moldavskej nížine.

## Ocenenie
* 1970 – Za zásluhy o výstavbu
* rezortné vyznamenania

## Literatúra
* *[[Slovenský biografický slovník]]*

## Externé odkazy
* 

Kategória:Slovenskí vodohospodári
Kategória:Osobnosti z Badína
Jozef Kubiš

**Jozef Kubiš** (pseudonym: *Bystričan*; * 2. jún 1930, Banská Bystrica† 25. jún 2011, Banská Bystrica) bol slovenský pedagóg, hudobník a zberateľ.

## Životopis
V roku 19461950 študoval na Učiteľskej akadémii, 19601963 absolvoval štúdium na Pedagogickom inštitúte v Banskej Bystrici. Pôsobil ako učiteľ v Sobranciach (19501952) a v Banskej Bystrici (19521990).

V roku (19791990) bol riaditeľom Krajského symfonického orchestra v Banskej Bystrici (člen od 1954) a členom rytmickej skupiny Alfréda Riehsa „Bystrica“ (19501982).

Bol majiteľom jedinečnej zbierky historických pohľadníc a fotodokumentácie Banskej Bystrice (asi 10 000 jednotiek). Pohľadnice a fotodokumentáciu vystavoval v Stredoslovenskom múzeu v Banskej Bystrici: *Ak si Bystričan, obzri sa späť* (1992), *Banská Bystrica v premenách času* (2000).

## Ocenenie
* 1959 – čestné uznanie za prácu v ľudovej umeleckej činnosti
* 1981 – pamätná plaketa mesta Banská Bystrica

## Literatúra
* Kto bol kto v Banskej Bystrici v roku 2001

## Externé odkazy
* 

Kategória:Slovenskí pedagógovia
Kategória:Slovenskí hudobníci
Kategória:Slovenskí zberatelia
Kategória:Osobnosti z Banskej Bystrice
Marietta Kucháriková

**Marietta Kucháriková** (* 2. december 1907, Martin – † 9. jún 1970, Martin) bola slovenská pedagogička a kultúrna pracovníčka.

## Životopis
Jej otec bol Samuel Kuchárik a matka Anna rod. Búľovská. Študovala na vyššej škole pre ženské povolania, na učiteľskom ústave v Turčianskych Tepliciach. Bola učiteľkou odborných škôl pre ženské povolania v Bratislave a v Banskej Bystrici (19321937). Ako riaditeľka pôsobila v Trenčíne (1937 - 1945, odborná škola pre ženské povolania) a v Martine (1945, združené školy pre ženské povolania v Ústave M. R. Štefánika). Krátko pôsobila aj ako pracovníčka Štátneho archeologického ústavu v obci Bystrička. V rokoch 19531965 zorganizovala, budovala a viedla obrazové oddelenie Literárneho archívu Matice slovenskej v Martine.

Zomrela v roku 1970 v Martine, kde je aj pochovaná v rodinnom hrobe na Národnom cintoríne.

## Referencie

## Literatúra
* Slovenský biografický slovník

## Externé odkazy
* 

Kategória:Slovenskí pedagógovia
Kategória:Osobnosti z Martina
Kategória:Pochovaní na Národnom cintoríne v Martine
Cyril Kuchta

**Cyril Kuchta** (* 5. júl 1913, Spišská Stará Ves – † 1995, Banská Bystrica?) bol slovenský dôstojník, účastník SNP.

## Život
Narodil sa v rodine Pavla Kuchtu a jeho manželky Oľgy rodenej Manicovej. Cyril Kuchta bol príslušník československej, neskôr slovenskej armády a v Česko-slovenskej ľudovej armáde. Účastník protifašistického odboja. Počas Slovenského národného povstania bol povstaleckým veliteľom v Martine, pomocníkom náčelníka Hlavného štábu partizánskych oddielov a pracovník štábu 4. Ukrajinského frontu Sovietskej armády. Po vojne politicky prenasledovaný, neskôr rahabilitovaný. Pracoval v Múzeu SNP v Banskej Bystrici ako zamestnanec (19621986), neskôr ako zástupca riaditeľa (19711977). Pracovník Krajského výboru KSS v Banskej Bystrici (19681971). Funkcionár Zväzu pre spoluprácu s armádou, člen Ústredného výboru Slovenského zväzu protifašistických bojovníkov. Nositeľ viacerých vojenských vyznamenaní.

## Literatúra
* Kto bol kto v histórii Banskej Bystrice 12552000

## Externé odkazy
* 
* Záznam o narodení a krste v matrike indexovaný záznam číslo 27 - farnosť Toporec

Kategória:Slovenské vojenské osobnosti
Kategória:Osobnosti SNP
Kategória:Narodenia v 1913
Kategória:Úmrtia v 1995
Kategória:Osobnosti zo Spišskej Starej Vsi
Andrej Kúdela

**Andrej Kúdela** (* Poniky) bol slovenský veršovník a kantor.

## Životopis
Okolo roku 1642 slovenský evanjelický kantor v Prešove. Autor humanistickej príležitostnej poézie, z ktorej sa zachovala oslavná báseň v elegických distichách na knihu J. Jakobea *Viva gentis Slavonicae delineatio*.

## Literatúra
* *[[Slovenský biografický slovník]]*

## Externé odkazy
* 

Kategória:Osobnosti z Poník
Kategória:Slovenskí básnici
Kategória:Osoby s neistým dátumom narodenia
Kategória:Osoby s neistým dátumom úmrtia
Jaroslav Kúdela

**Jaroslav Kúdela** (* 20. marec 1906, Jiříkovce - † 27. október 1944, Čremošné) pedagóg, účastník Slovenského národného povstania.

## Životopis
Účastník protifašistického hnutia a SNP. Padol v boji pri Čremošnom. Je pochovaný v Štefultove. Vyznamenaný in memoriam Čs. vojenským krížom.

## Literatúra
* Kto bol kto v histórii Banskej Bystrice 1255-2000

## Externé odkazy
* 

Kategória:Narodenia v 1906
Kategória:Úmrtia v 1944
Kategória:Osobnosti SNP
Martin Kulich

**Martin Kulich** (* 13. január 1906, Zvolenská Slatina – † 2. december 1979, Poľana) bol slovenský verejný činiteľ a poľovnícky odborník.

## Rodina
* otec: Ján Kulich
* matka: Mária rod. Husáriková 

## Životopis
Študoval na meštianskej škole vo Zvolene (19201924), na melioračnej škole v Košiciach (19261928). Referent Štátnych lesov v Bratislave, Krajskej správy lesov v Malackách a v Pezinku, pracovník ÚV Slovenského poľovníckeho zväzu a i. Účastník protifašistického odboja, SNP, člen povstaleckej SNR a tajomník Demokratického klubu v Banskej Bystrici, po prechode SNP do hôr partizán. Roku 19451948 člen a funkcionár DS, spoluzakladateľ Strany slovenskej obrody. Poslanec NZ a SNR. Spoluautor publikácií a autor článkov a zlepšovacích návrhov v oblasti poľovníctva, strelectva, ornitológie a včelárstva.

## Ocenenie
* 1945 – Rad SNP I.triedy
* 1947 – Československý vojnový kríž 
* rezortné a pamätné vyznamenia

## Literatúra
* Slovenský biografický slovník

## Externé odkazy
* 

Kategória:Slovenskí politici
Kategória:Osobnosti zo Zvolenskej Slatiny
Peter Kulašík

Prof. PhDr. **Peter Kulašik**, CSc. (* 25. december 1947, Prostějov) je slovenský vysokoškolský pedagóg.

## Životopis
V rokoch 19661972 absolvoval štúdium v študijnom programe „vedecký komunizmus-sociológia“ na Filozofickej fakulte Univerzity Komenského v Bratislave, v roku 1975 získal titul PhDr. V roku 1978 sa stal kandidátom vied a 1980 docentom v odbore „vedecký komunizmus“. V roku 1999 bol vymenovaný za profesora.

Absolvoval zahraničné pobyty vo viacerých európskych krajinách. Pôsobil ako asistent a neskôr docent na Univerzite Komenského v Bratislave (19721980), ako docent na Vysokej vojenskej pedagogickej škole v Bratislave (19901992), ako vedúci vedecký pracovník v Politologickom kabinete SAV v Bratislave (19921998).

V rokoch 1995 až 2002 a následne 2005 až 2012 bol dekanom Fakulty politických vied a medzinárodných vzťahov Univerzity Mateja Bela v Banskej Bystrici. Na jar 2010 zvažoval predčasný odchod z tejto riadiacej funkcie, ktorý však napokon nerealizoval. Od 14. septembra 2011 do 31. decembra 2012 pôsobil súbežne ako dekan Fakulty verejnej politiky a verejnej správy Vysokej školy v Sládkovičove (dnes Vysoká škola Danubius). Bol hlavným redaktorom vedeckého časopisu *Politické vedy* a členom redakčnej rady dnes už neexistujúceho časopisu *Ústavnosť a politika: časopis pre právnu prax*, ktorý vychádzal v rokoch 19992001. Od roku 1999 je členom - akademikom Akadémie sociálnych vied Ruskej federácie a Československej (od 1972), resp. Slovenskej spoločnosti pre politické vedy (od 1993). Je autorom viacerých odborných monografií a štúdií v odborných časopisoch.

## Dielo
* *Politika a politické vzťahy v socialistickej spoločnosti*, Bratislava, 1981
* *Dejiny socialistického myslenia*, Bratislava, 1983
* *Stručný politologický slovník*, Bratislava, 1990
* *Dejiny politického myslenia*, Banská Bystrica, 1995, 1996, 1997
* *Úvod do politológie*, Liptovský Mikuláš, 1998
* *Slovník bezpečnostných vzťahov*, Bratislava, 1998, 2002
* *Dejiny politických teórií*, Banská Bystrica, 2000
* *Úvod do politológie*, Bratislava, 2002
* *Politológia*, Hlohovec, 2005, 2007
* *Z dejín normatívnej politickej teórie*, Banská Bystrica, 2013

## Referencie

## Literatúra
* *Kto bol kto v Banskej Bystrici* v roku 2001

## Externé odkazy
* 

Kategória:Slovenskí vysokoškolskí pedagógovia
Kategória:Slovenskí univerzitní profesori
Kategória:Absolventi Filozofickej fakulty Univerzity Komenského v Bratislave
Kategória:Vyučujúci na Univerzite Komenského v Bratislave
Kategória:Vyučujúci na Vysokej vojenskej pedagogickej škole v Bratislave
Kategória:Pracovníci Slovenskej akadémie vied
Kategória:Vyučujúci na Fakulte politických vied a medzinárodných vzťahov Univerzity Mateja Bela v Banskej Bystrici
Kategória:Dekani Fakulty politických vied a medzinárodných vzťahov Univerzity Mateja Bela v Banskej Bystrici
Kategória:Osobnosti z Prostějova
Štefan Kuna

**Štefan Kuna** (* 29. júl 1908, Bošáca† 3. november 1944, Pohronský Bukovec) bol slovenský dôstojník, protifašistický bojovník a účastník SNP.

## Životopis
Jeho otec bol Ján Kuna a matka Anna rod. Kaššovicová. Príslušník čs. četníctva, po roku 1939 hlavný dôstojnícky zástupca žandárstva na rozličných miestach Slovenska. Už od začiatku roku 1944 v Martine aktívne spolupracoval s partizánmi. Na udanie Nemcov musel sám zakročiť proti partizánom, ktorých najprv zatkol ale potom ich odviedol na bezpečné miesto a prepustil. Nemcov následne ubezpečil, že je všetko v poriadku. Počas SNP styčný dôstojník Veliteľstva čs. četníctva na Slovensku v Turčianskych Tepliciach s Hlavným štábom partizánskych oddielov. Bojoval v priestore Vrútky – Martin – Banská Bystrica. Po prechode SNP do hôr zajatý pri Pohronskom Bukovci spolu s Bohuslavom Žingorom a O. Vrbom a popravený. Pochovaný bol v Bystričke.

## Ocenenie
* Roku 1945 in memoriam vyznamenaný Radom SNP I. triedy, Česko-slovenským vojnovým krížom

## Literatúra
* Slovenský biografický slovník

## Externé odkazy
* 

Kategória:Slovenské vojenské osobnosti
Kategória:Osobnosti SNP
Kategória:Popravené osobnosti
Kategória:Osobnosti z Bošáce
Stanislav Kunda

Doc. MUDr. **Stanislav Kunda**, CSc. (* 27. január 1936, Staškov – † 3. máj 2016) bol slovenský psychiater a vysokoškolský pedagóg.

## Životopis
V rokoch 19531959 študoval na Lekárskej fakulte UK v Bratislave, 1963 absolvoval špecializačnú prípravu z psychiatrie I. st. v Prahe, 1968 špecializačnú prípravu z psychiatrie II. st. v Bratislave, 1972 CSc., 1996 doc. Pôsobil ako vedecký ašpirant na Psychiatrickej klinike KU v Prahe (19661970), pracoval ako lekár – psychiater v OÚNZ Rimavská Sobota (19591965) a ako primár psychiatrického odd. a Centra pre liečbu drogových závislostí v KÚNZ, resp. NsP FDR v Banskej Bystrici (19651997 ). Od roku 1995 pôsobil na UMB v Banskej Bystrici a od 1998 ako primár psychiatrického oddelenia v NsP v Trstenej. 

Je zakladateľom psychiatrie v Banskej Bystrici a okrese. V roku 1989 sa podieľal na rekonštrukcii pavilónu primára Petelena na psychiatrické oddelenie. Zúčastnil sa na domácich i zahraničných vedeckých seminároch, sympóziách a konferenciách. Bol členom Čs. a Slovenskej psychiatrickej spoločnosti, Spolku lekárov. Zakladal a pravidelne prispieval do rubriky *Linka dôvery* v denníku Smer (19671994). Publikoval odborné vedecké práce doma i v zahraničí. Roku 1990 bol poslancom SNR.

## Ocenenie
* Roku 1986 obdržal Pamätnú medailu KÚNZ Banská Bystrica, 1989 získal prémiu Slovenského literárneho fondu

## Dielo
* *Klinika alkoholizmu*. Martin : Osveta, 1988.

## Referencie

## Zdroj
* *Kto bol kto v Banskej Bystrici v roku 2001*
* 

Kategória:Slovenskí psychiatri
Kategória:Slovenskí vysokoškolskí pedagógovia
Kategória:Osobnosti zo Staškova
Kategória:Absolventi Lekárskej fakulty Univerzity Komenského v Bratislave
František Jozef Kunik

**František Jozef Kunik** (* 10. február 1911, Stará Huta – † 1. október 1974, Banská Bystrica) bol slovenský spisovateľ, redaktor a typograf. Pseudonym: Jozef Hutár

## Životopis
Pracovník vydavateľstiev Práca, Osveta a Alfa, redaktor časopisu Čitateľ v MS v Martine. Autor literatúry pre deti a mládež. Publikoval verše, romány, poviedky a divadelné hry. Venoval sa aj zostavovateľskej a prekladateľskej činnosti.

## Dielo
* Zbojník Fit, Žilina roku 1944
* Hrdinovia, Žilina roku 1945
* Šukar Čajori, Žilina roku 1945
* Samko Kukučka, Trnava roku 1946
* Do videnia v Amerike, Žilina 1946
* Na krížnych cestách, Bratislava roku 1959

## Literatúra
* *[[Slovenský biografický slovník]]*
* *[[Encyklopédia dramatických umení Slovenska]]*

## Externé odkazy
* 

Kategória:Slovenskí spisovatelia
Kategória:Osobnosti zo Starej Huty
Alexander Kunoši

**Alexander Kunoši** (* 20. júl 1908, Terešva, Ukrajina – † 31. august 1962, Bratislava, Slovensko) bol slovenský právnik, publicista, prekladateľ a diplomat.

## Životopis
Študoval na gymnáziu v Banskej Bystrici (1919 – 1927), na Právnickej fakulte Karlovej univerzity v Prahe a Univerzity Komenského v Bratislave (1927 – 1932), medzinárodné právo na parížskej Sorbone (1934). Pôsobil na Obchodnej akadémii v Bratislave, v Česko-slovenskom exportnom ústave a Ministerstve zahraničných vecí v Prahe. Bol členom ľavicových študentských spolkov, v roku 1938 bol autorom petície slovenských vysokoškolákov Edvardovi Benešovi. Bol člen česko-slovenskej politickej misie v Paríži a v Londýne (1939), účastník protifašistického odboja, funkcionár Mladého Česko-Slovenska v Anglicku. V rokoch 1947 – 1951 bol prvým povojnovým veľvyslancom Česko-Slovenska v Argentíne s poverením aj pre Paraguaj a Bolíviu. V rokoch 1952 – 1954 bol nezákonne väznený a neskôr rehabilitovaný. Po prepustení pôsobil ako prekladateľ a profesor jazykovej školy v Bratislave.

## Dielo
* Čo máme vedieť o Spoločnosti národov, Bratislava 1934
* Predstavujeme vám Latinskú Ameriku, Martin 1955
* Učebnica francúzštiny pre začiatočníkov, Bratislava 1958

## Referencie

## Literatúra
* *[[Slovenský biografický slovník]]*

## Externé odkazy
* 

Kategória:Slovenskí právnici
Kategória:Slovenskí novinári
Kategória:Slovenskí diplomati
Kategória:Veľvyslanci Česko-Slovenska v Argentíne
Kategória:Veľvyslanci Česko-Slovenska v Bolívii
Kategória:Veľvyslanci Česko-Slovenska v Paraguaji
Kategória:Slovenskí publicisti
Soňa Kulfanová

**Soňa Kulfanová** (* 25. január 1940, Banská Bystrica) je herečka, inšpicientka.

## Životopis
V roku 1958-1960 členka činohry DJGT vo Zvolene, 1960-1961 činohry DJZ v Prešove, 1961-1966 DPJ v Žiline, od 1980 pôsobila ako inšpicientka činohry NS v Bratislave. Ako ochotníčka pôsobila v Div. súbore A. Sládkoviča v Banskej Bystrici, 1957-1958 externe v bratislavskom Rozhl. hereckom súbore a v Čs. televízii ako hlásateľka mládežníckych relácií. V profes. divadlách vytvárala postavy dievčat a mladých žien.

## Literatúra
* *[[Encyklopédia dramatických umení Slovenska]]*

## Externé odkazy
* 

Kulfanová, Soňa
Samuel Kupčok

**Samuel Kupčok** (* 21. apríl 1850, Brezno – † 26. júl 1914, Pukanec) bol slovenský botanik, pedagóg a veršovník.

## Životopis
Ľudovú školu navštevoval v Brezne, 18621870 študoval na gymnáziu v Revúcej. V roku 18701913 učiteľ v Pukanci.

Botanizovať začal ako revúcky študent, najmä pod vplyvom Andreja Kmeťa. Venoval sa štúdiu rodov ostružina, mäta a ruža, viaceré z nich pomenoval, iné zas pomenovali jeho menom. Autor príspevkov o flóre okolia Brezna, Pukanca, Nízkych Tatier, Kovačice, kde botanizoval so svojim synom Samuelom Teodorom, s ktorým zozbieral herbár s viac ako 27 000 exemplármi rastlín.

Publikoval v časopisoch, niektoré jeho práce vyšli aj knižne. Ako známy botanik si dopisoval s mnohými našimi i zahraničnými botanikmi.

Veršovník a národný buditeľ, zakladateľ miestneho spevokolu, nacvičoval ľudové a národné piesne. Roku 1905 vydal zborníček veršov obsahujúci sviatkové, mendícke a svadobné vinše. Prispieval do Časopisu Muzeálnej slovenskej spoločnosti (MSS), Cirkevných listov, Černokňažníka, Národných novín a i. Do 2. zväzku Slovenských spevov 18901896 prispel 24 piesňami.

## Dielo
* *Nový vinšovník*, Martin, 1905
* *Príspevky k poznaniu flóry okolia Banskej Štiavnice a Pukanca*, Bratislava, 1956

## Literatúra
* Slovenský biografický slovník

## Externé odkazy
* 

Kategória:Slovenskí botanici
Kategória:Osobnosti z Brezna
Kategória:Slovenskí pedagógovia
Kategória:Slovenskí básnici
Kategória:Slovenskí spisovatelia
Kategória:Slovenskí národní buditelia
Mária Kupčoková

**Mária Kupčoková** (rod. Kupčoková) (* 27. apríl 1879, Brezno – † 1. november 1941, Banská Štiavnica) bola slovenská spisovateľka a prekladateľka. Pseudonym: Cipuška, Julo Kľúčik, Miro Krasinský, Iva Tŕn, Všadebol.

## Rodina
* otec Matej Kupčok
* matka Mária rod. Lázásová
* manžel Samuel Teodor Kupčok 

## Životopis
Ľudovú školu navštevovala v Brezne, v roku 18911893 absolvovala kláštornú školu v Banskej Bystrici. V roku 19011905 žila v Prahe, kde v spolku Detvan nadviazala styky s I. Kraskom, Ľ. Groeblovou a i., 19051924 pôsobila v Budapešti, v Pukanci, v Novom Sade, v Kysáči a v Bátovciach, od roku 1924 natrvalo v Banskej Štiavnici, kde sa začala venovať i literárnej tvorbe. Písala články, úvahy, besednice a humoresky, v ktorých bojovala za kultúrne povznesenie slov. žien, zaznieval v nich národný a sociálny podtext a emancipačné postoje autorky. V dôsledku nepriaznivých kritík prestala tvoriť až na naliehanie S. H. Vajanského a Ľ. Podjavorinskej sa k tvorbe opäť vrátila. Publikovala v Dennici, Dolnozemskom Slovákovi, Národných novinách a i. V rukopise zanechala prácu o Márii Pischlovej, ako aj román z dejín Banskej Štiavnice *Dve jašterice štôlne Svätej Trojice*. Prekladala zo srbčiny, účinkovala v ochotníckych divadlách a kultúrnych spolkoch Slov. liga, Živena, predsedníčka MO MS v Banskej Štiavnici.

## Literatúra
* Slovenský biografický slovník

## Externé odkazy
* 

Kategória:Slovenskí spisovatelia
Kategória:Slovenskí prekladatelia
Kategória:Osobnosti z Brezna
Marta Kusá-Krňanová

**Marta Kusá-Krňanová** (* 28. júl 1910, Brezno – † 2. september 1943, Brezno) bola klaviristka.

## Životopis
R. 1931 štud. na konzervatóriu v Prahe, 19311932 hru na klavír v majstrovskej triede u J. Heřmana. Koncertná klaviristka v Bratislave, účinkovala na verejných koncertoch a v rozhlase s takmer všetkými dielami súvekých slovenských  skladateľov a vrcholmi klasickej svetovej hudobnej tvorby.

## Literatúra
* Slovenský biografický slovník

## Externé odkazy
* 

Kategória:Slovenskí klaviristi
Kategória:Osobnosti z Brezna
František Kuska (stomatológ)

**František Kuska** (* 9. október 1865, Ľubochňa – † 23. apríl 1934 bol prvý slovenský dentista.

## Životopis
Študoval na gymnáziu v Banskej Bystrici. Odkúpil Kuskovu vilu v Ružomberku v roku 1910, v ktorej zriadil aj prvú ambulanciu. Mal štyroch synov, z ktorých traja tiež pracovali ako dentisti. František Kuska mal aj dcéru Ruženu pre ktorú kúpil vilu/Kusková vila.Dcéra po výdaji..za manžela si zobrala Ondreja Kubáňa a mali dcéry Ruženu a Vieru.

## Referencie

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Slovenskí stomatológovia
Kategória:Osobnosti z Ľubochne
Peter Kušnier

**Peter Kušnier** (* 1. október 1894, Huty – † 1. december 1944, Ružomberok) bol slovenský robotník a funkcionár KSČ.

## Rodina
* otec – Peter Kušnier
* matka –  Genovéva Badlíková

## Životopis
Vyučil sa za strojníka v Ružomberku. Do roku 1924 a 19311944 stavebný robotník v Ružomberku, 19241931 v Banskej Bystrici. Organizátor miestnych organizácií KSČ v Ružomberku, redaktor komunistických novín a časopisov, spoluzakladateľ 
Medzinárod. všeodborového zv. na Slovensku, 1923 jeho obvodový tajomník v Ružomberku, 1925 v Banskej Bystrici. Účastník Účastník protifašistického hnutia. Prispieval do komunistickej tlače.

## Literatúra
* Slovenský biografický slovník

## Externé odkazy
* 

Kategória:Osobnosti SNP
Kategória:Osobnosti z Hút
Vincent Kútik

**Vincent Kútik** (* 29. máj 1917, Ondrej nad Hronom (Brusno) – † 10. október 1995, Bratislava) bol slovenský verejný činiteľ, kultúrny a knižničný pracovník.

## Životopis
Vysokú školu hospodárskych vied absolvoval v roku 1946. Pracovník v rôznych hosp.-finančných inštitúciách. Vedúci Katedry marxizmu-leninizmu SVŠT v Bratislave (1954-1957). Od roku 1959 riaditeľ Univerzitnej knižnice v Bratislave. Poslanec NZ (1948-1954).

Autor statí v odborných časopisoch a zborníkoch. Nositeľ vyznamenaní.

## Literatúra
* Slovenský biografický slovník

## Externé odkazy
* 

Kategória:Narodenia v 1917
Anna Kútiková

**Anna Kútiková** (* 5. júl 1947, Banská Bystrica) je slovenská bábkoherečka.

## Životopis
V roku 19651979 členka KBD v Banskej Bystrici, od roku 1979 mimo divadla, externá hlásateľka Československého rozhlasu v Banskej Bystrici. Od roku 1963 účinkovala v ochotníckom Divadelnom súbore A. Sládkoviča v Banskej Bystrici. V KBD sa uplatnila najmä v postavách mladých dievčat: Lenka (Diablov most, 1966); Zlatovláska (Zlatovláska, 1970); Krása nevídaná (Krása nevídaná, 1972). Hlasové dispozície ju predurčovali stvárňovať detské postavy (Anička Škriatok v hre Anička Škriatok a Slamený Hubert, 1971) i rozprávkové bytosti (Koníček Hrbáčik v rovnomennej hre, 1975).

## Literatúra
* *[[Encyklopédia dramatických umení Slovenska]]*

## Externé odkazy
* 

 
Kategória:Slovenské bábkoherečky
Kategória:Slovenskí ochotníci
Kategória:Slovenskí rozhlasoví moderátori
Kategória:Osobnosti z Banskej Bystrice
Michal Kútsky

**Michal Kútsky** (Kutszky, Kútzky) (* 21. november 1828, Skalica – † 18. marec 1899, Brezová pod Bradlom) bol slovenský hudobný pedagóg a zbormajster.

## Rodina
* otec: Ján Kútsky
* matka: Alžbeta rod. Reháková 

## Životopis
Študoval na gymnáziu v Komárne, na evanjelickom lýceu v Bratislave a na teologickej fakulte vo Viedni. Učiteľ hudby a organista v Skalici, tri roky učiteľ hudby a matematiky v Banskej Bystrici, 1863-1898 rektor školy a organista v Brezovej pod Bradlom, kde spolupracoval s Jarom Leškom a Štefanom Fajnorom. Posmrtne vyšla jeho partitúra k evanjelickému spevníku.

## Dielo
* *Chorále do štvorhlasu vypracované*, Brezová pod Bradlom, 1903

## Literatúra
* Slovenský biografický slovník

## Zdroje
* Narodenie v matrike: https://familysearch.org/ark:/61903/1:1:V1Z2-KV8

## Externé odkazy
* 

Kategória:Narodenia v 1828
Kategória:Úmrtia v 1899
Kategória:Slovenskí hudobní pedagógovia
Kategória:Osobnosti zo Skalice
Gejza Kuszka

**Gejza Kuszka** (* 17. január 1868, Košice  † ?) bol slovenský spisovateľ, novinár a sudca.

## Životopis
Sudca v Banskej Bystrici (od 1900). Redaktor týždenníka *Kassa és Vidéke*, spoluzakladateľ Košickej literárnej spoločnosti a spolku novinárov. Autor básní, politických úvodníkov, divadelných kritík a noviel.

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Slovenskí spisovatelia
Kategória:Narodenia 17. januára
Kategória:Narodenia v 1868
Kategória:Úmrtia v 20. storočí
Karol Andrej Kuzmány

**Karol Andrej Kuzmány** (* 15. august 1868, Brezno - † 8. december 1924, Bratislava) bol  podnikateľ, verejný činiteľ.

## Rodina
* otec Peter Kuzmány - obchodník (v matrike syna ako kupec)
* matka Ľudmila rod. Pálková
* manželka Oľga rod. Milecová 

## Životopis
V rokoch 1874-78 navštevoval ľudovú školu v Brezne, odkiaľ pochádzal. Neskôr v rokoch 1878-86 študoval na gymnáziu v  Banská Bystrici a v Banskej Štiavnici. Pomocník v rodinnom obchode, ktorý neskôr prevzal, veľkoobchodník v Budapešti, od 1919 v Bratislave. Podporovateľ Slovenského spolku v Budapešti, funkcionár Muzeálnej slovenskej spoločnosti (MSS), 1918 člen ÚV Slovenskej národnej strany, zúčastnil sa na príprave založenia Slovenskej národnej rady.

## Literatúra
* Slovenský biografický slovník

## Externé odkazy
* 
* Záznam o narodení a krste v matrike riadok 75 - evanjelická cirkev Brezno; pokrstený ako Karol Ondrej Kuzmány

Kategória:Slovenskí národní buditelia
Kategória:Slovenskí podnikatelia